***FOLKESKOLEN***

# Undersøgelse af folkeskolereformens virkninger på lærernes arbejdsliv

# 2014

**Udarbejdet af Scharling Research**

**for redaktionen af *Folkeskolen*, september 2014**

**Scharling.dk**

## Formål

Denne rapport har til hensigt at afdække folkeskolereformens indvirkning på lærernes arbejdsliv. Sigtet med rapporten er, at fremhæve hvilke erfaringer lærerne har gjort sig med reformen. Rapporten har fokus på følgende 9 områder; selve reformen, lærerarbejdspladser, fuld tilstedeværelse og lov 409, forberedelse og forberedelsestid, inklusion, lektier, tilsyn, ytringsfrihed samt udbredelsen af pædagogiske råd.

## Metode

Analysen baserer sig på en internetsurvey, hvor spørgeskemaet er distribueret via SurveyXact til 924 medlemmer af Folkeskolens undersøgelsespanel. Spørgeskemaet blev distribueret elektronisk via e-mail d. 15/9-2014 kl. 09.00 og var åbent for besvarelse frem til d. 24/9-2014 kl. 21.00. For at få så mange besvarelser som muligt, er der sendt en rykkermail ud d. 22/9-2014 kl. 09.00 til alle de e-mailadresser, der i første omgang var forsøgt kontaktet, men som ikke havde gennemført besvarelsen. Alle besvarelser er tastet ind online af respondenterne selv.

De mere udførlige tabeller og statistiske tests samt det fulde spørgeskema bilag 52 forefindes i bilagsdelen sidst i rapporten.

## Databehandling

Resultaterne er fremkommet ved, at samtlige besvarelser er blevet behandlet i en statistisk programpakke (Stata), hvor de er kontrolleret og renset for fejl.

Spørgsmålene fremstilles for hvert spørgsmål i en figur med andelene angivet i procent i en grafisk illustration. Andele angives i hele procenter, og læseren skal derfor være opmærksom på, at disse ikke nødvendigvis summerer til 100 %, idet afrunding i nogle tilfælde fører til, at summen bliver lidt mindre eller lidt højere. I forlængelse heraf bliver samtlige spørgsmål krydstabuleret med de nævnte baggrundsvariabler og testet for sammenhæng via statistiske tests (for uddybning se nedenfor). Denne del af analysen har til formål at afklare hvilke sammenhænge, der kan påvises mellem baggrundsvariablerne og de øvrige spørgsmål. Forinden dette vil også de enkelte baggrundsfaktorer blive krydstabuleret med de øvrige baggrundsfaktorer. Signifikante sammenhænge vil løbende blive kommenteret, mens selve krydstabellerne forefindes i rapportens bilagsdel. Derfor anbefales det læseren at studere disse på egen hånd, hvis der ønskes et mere indgående indblik i variablenes specifikke sammenhæng.

Krydstabeller testes for signifikans ved hjælp af den såkaldte gammakoefficient og chi-square (chi2) samt Eta. Disse tests angiver sandsynligheden for, at der er en statistisk sammenhæng mellem to variable. Chi2 bruges som backup til gamma, da denne kan fange sammenhænge, som gammakoefficienten ikke kan. Eta bruges til at teste variable på intervalniveau.

Der testes med et konfidensinterval på 95 %, hvilket betyder, at signifikanssandsynligheden skal være over 95 %, for at der kan tales om signifikans (og således, at man kan tale om, at der er en sandsynlighed på over 95 % for, at der i virkeligheden er en sammenhæng mellem de to variable). Disse sandsynlighedsmål præsenteres som decimaler, og da signifikanssandsynligheden måler sandsynligheden for, at der ikke er sammenhæng, er tallet 0,000 udtryk for en høj signifikans (høj sandsynlighed for sammenhæng) og tallet 0,05 udtryk for den fastsatte konfidensgrænse på 5 %.

Det skal kort bemærkes, at baggrundsvariablen udtrykkende respondenternes *alder* i forhold til det statistiske arbejde med krystabuleringer for test af signifikante sammenhænge er blevet kategoriseret til en ordinalskaleret variabel med kategorierne: *Under 30 år; 30-39 år; 40-49 år: 50-59 år; 60 år og ældre*. Denne omskalering er valgt, da det letter fortolkningsarbejdet for læseren af denne rapport.

Endelig er der i forbindelse med test af signifikante sammenhæng, hvor en eller flere variable er på nominalskaleret niveau (hvor Chi2 anvendes som sammenhængsmål), anvendt et kriterium for antallet af celler i krydstabellen, som må indeholde færre end 5 observationer (respondenter). Således rapporteres udelukkende sammenhænge, hvor ikke færre end halvdelen (50 %) af cellerne indeholder færre end 5 observationer. Dermed sikres det, at læseren kun præsenteres for de sammenhænge, der statistisk må betragtes som rimelig ”sikre”.

Undersøgelsen er gennemført af Sven Scharling og Christian Brinkmann Damsgaard.

## Dataindsamling

Der er i alt 513 respondenter, der har **besvaret alle spørgsmålene**. Det svarer til en besvarelsesprocent på 57,6 %, som er beregnet på følgende måde:

B. Gennemførte besvarelser   503

C. Forsøgt kontaktet                             924

D. Antal uanvendelige 50

**Svarprocent = B\*100/C-D              57,6 %**

Svarprocenten udregnes med udgangspunkt i de personer, som er forsøgt kontaktet. Dog modregnes de, som det ikke kan lade sig gøre at få kontakt med pga. f.eks. ugyldige e-mailadresser, overfyldte indbakker el. lign.

En svarprocent på 57,6 % må anses for yderst tilfredsstillende, når der er tale om en web-undersøgelse.

Yderligere er også er svarprocent for **påbegyndte besvarelser** udregnet. Der er i alt **31** respondenter som har påbegyndt spørgeskemaet, men ikke besvaret alle spørgsmålene. (Det var et ret langt skema). Regnes disse 31 med er svarprocenten på **62,2 %**. Respondenter, som har påbegyndt men ikke færdiggjort spørgeskemaet, er medtaget i undersøgelsen, fordi det i de enkelte spørgsmål øger repræsentativiteten.

## Baggrundsspørgsmål

Her følger respondenternes fordeling på en række baggrundsvariable. Baggrundsvariablene er desuden krydstabuleret med hinanden for at afdække eventuelle signifikante sammenhænge.

Respondenternes fordeling på undersøgelsens fire baggrundsvariable: *stilling*, *køn*, *bopæl* og *alder* illustreres i figurerne 1-4.

**Er du mand eller kvinde?**

**Figur 1**

N=546

**Hvad er din alder?**

**Figur 2**

N=545

**Hvor bor du?**

**Figur 3**

N=545

**Hvad er din stillingsbetegnelse?**

**Figur 4**

N=543

Besvarelser i kategorien *Andet* kan findes i uredigeret version i bilag 1.

Der findes en signifikant sammenhæng mellem *køn* og *alder* (bilag 2). Mændene er ældre end kvinderne.

Der findes ingen yderligere signifikante sammenhænge de øvrige baggrundsvariable imellem.

Svarkategorien *Studerende* på variablen for stillingsbetegnelse er ekskluderet fra resten af undersøgelsen, da kun én enkelt respondent havde angivet at være studerende.

***Sektion 8: Ytringsfrihed***

I det følgende beskrives respondenternes fordeling på en række spørgsmål vedrørende deres syn på, ytringsfrihed. Hvert spørgsmål er blevet krydstabuleret med baggrundsvariablene *køn, alder* og *bopæl* for at afdække eventuelt signifikante sammenhænge.

**NB:** Da disse spørgsmål kun er relevante for lærere og børnehaveklasseledere, er ledere og andre sorteret fra. På baggrund heraf er spørgsmålene heller ikke krydstabuleret med baggrundsvariablen *stilling*.

**Spm. 27: Føler du, at du har frihed til at ytre dig offentligt om skolehverdagen i fx den lokale avis, pressen i øvrigt eller offentlige møder?**

**Figur 37**

N=472

Der findes ingen signifikante sammenhænge med undersøgelsens baggrundsvariable.

*Det følgende spørgsmål er kun stillet til de respondenter, som i spm. 27 svarede ”Ja, men kun hvis jeg ikke er kritisk” eller ”Nej”.*

**Spm. 27a: Hvem indskrænker din ytringsfrihed?**

**Figur 38**

N=249

Der findes ingen signifikante sammenhænge med undersøgelsens baggrundsvariable.

Besvarelser i svarkategorien *Andre, skriv venligst hvem* kan findes i uredigeret form i bilag 48.

**Spm. 28: Føler du, at du har frihed til at ytre dig på møder på skolen?**

**Figur 39**

N=471

Der findes ingen signifikante sammenhænge med undersøgelsens baggrundsvariable.

*Det følgende spørgsmål er kun stillet til de respondenter, som i spm. 28 svarede ”Ja, men kun hvis jeg ikke er kritisk” eller ”Nej”.*

**Spm. 28a: Hvem indskrænker din ytringsfrihed?**

**Figur 40**

N=132

Der findes ingen signifikante sammenhænge med undersøgelsens baggrundsvariable.

Besvarelser i svarkategorien *Andre, skriv venligst hvem* kan findes i uredigeret form i bilag 49.

Respondenterne havde mulighed for at kommentere på problemstillingen vedr. ytringsfrihed. Se den fulde uredigerede liste med besvarelser i bilag 50.